Samtidig tiltog konflikten mellem briter, arabere og jøder. [[Avraham Stern]] havde allerede i 1940 dannet ''Lohamey Heruth Israel'' (Soldater for Israels frihed), kendt som [[Lehi]],<ref>Bell side 77</ref> en gruppe som af briterne blev kaldt for [[Stern-gruppen]] og som blev betegnet som terrorister, da den anvendte voldelige metoder for at nå sine mål. Gruppen bestod kun af nogen få hundrede medlemmer, men de sprængte politistationer, jernbanespor og restauranter. De dræbte arabere, briter og jøder, hvis de troede, at det ville tjene sagen. De kidnappede britiske soldater, mishandlede dem og sprængte hoteller og britiske tilholdssteder. Den 6. november 1944 dræbte de [[Lord Moyne]] i [[Kairo]].<ref>Bell side 118</ref> Han var briternes øverste repræsentant i regionen.<ref>''Dagbladet'', 13. januar 2010. Sidst besøgt 30. juli 2010.</ref> Drabsmændene, Eliahu Hakim og Eliahu Bet-Zouri, blev arresterede og henrettede af briterne den 23. marts 1945 i Kairo.<ref>Bell side 115-126</ref> Sagen havde store negative konsekvenser for jøderne, da den britiske regering under [[Winston Churchill]] gik fra at være positiv til at blive stærkt negativ til oprettelsen af en egen jødisk stat.<ref>Tveit, side 405.</ref> Efter, at Avraham Stern blev dræbt af britisk politi i 1941,<ref>Bell side 91</ref>, overtog [[Yitzhak Shamir]] ledelsen af Stern-gruppen. En anden yderligt gående gruppe var [[Irgun|Irgun Zvai Leumi]]<ref>Bell i forord side vii</ref>, som den 22. juli 1946 sprængte hotellet [[King David]], det britiske hovedkvarter i [[Jerusalem]], og dræbte 91 mennesker og sårede 46, deraf flere jøder.<ref>''Dagbladet'', 13. januar 2010. Besøgt 5. august 2010.</ref> Briterne svarede med at indføre [[dødsstraf]] for opbevaring af ulovlige våben, og medlemmer af den jødiske undergrundsbevægelse blev hængt på denne baggrund. Irgun svarede med at kidnappe og hænge to britiske sergeanter.<ref name=Tveit420 /> Irgun blev fra 1942 ledet af [[Menachem Begin]].<ref>Bell side 73</ref> Der er grund til at bemærke, at lederne for Lehi og Irgun, Shamir og Begin, begge senere blev statsministre i Israel.
Historie Tidligere_riger,_stater,_protektorater,_kolonier_og_lande